**Incertitudine**

*Blacks*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nu voi lansa metafore în stoluri

ca să-mi prezinte tot ce astăzi simt

Și nu voi pune-n versuri alte roluri

decât acel pe care îl consimt.

Sunt un actor în lumea asta mare,

iar rolul meu de text îi cenzurat

Mi-ar fi plăcut să fiu un oarecare

cu textul vieții-n toate lecturat.

Aș fi aflat a sa intensitate

și dacă joc un rol de figurant,

dacă în el va fi doar cantitate

sau calității îi voi fi garant.

Ca să învăț ce-nseamnă azi necazul,

mai ieri în fericire m-am scăldat

când bucuria și-a lipit obrazul

de fața unui prunc nevinovat.

Atunci am zis că viața e ușoară

și ca să zbor lipsit de băjenit,

E suficient să imi gasesc o scară

ce îmi va da acces la Infinit.

Sunt prea legat de lumea ca o scenă

Cu toți jucăm un rol necunoscut,

Dar aș fi vrut să-mi mistui o dilemă

iar textul să nu-l știu doar la trecut.

Când m-am suit pe scena fără scară

m-am agățat de-un suflu tineresc

și aripi mi-au crescut la subsuară

să pot zbura spre tot ce năzăresc.

Dar m-am lovit de-o tainică tăcere

ce lumea o avea în propriul rol

și-am înțeles că zborul e-o plăcere

ce nu mi-e dată mie monopol.

Că nu voi ști un viitor anume

și ce costum îmi este hărăzit,

Că nimeni nu-i în stare să prezume

cum piesa se termină la Sfârșit.